Naziv obveznika: **GIMNAZIJA VUKOVAR**

Broj RKP-a: **22701**

Sjedište obveznika: **Vukovar**

Matični broj: **01417177**

Adresa sjedišta: **ŠAMAC 2**

OIB: **13212958387**

Razina: **31**

Razdjel: **000**

Šifra djelatnost prema NKD-u: **80210**

Šifra županije(grada): **518(5)**

**BILJEŠKE UZ FINANCIJSKE IZVJEŠTAJE ZA RAZDOBLJE OD**

 **1. SIJEČNJA DO 31. PROSINCA 2024. GODINE**

Člancima 14. – 18. Pravilnika o financijskom izvještavanju u proračunskom računovodstvu (NN 37/2022) propisana je obveza sastavljanja Bilješki kao dopuna podataka uz financijske izvještaje.

Gimnazija Vukovar (u daljnjem tekstu: Škola) je javna ustanova koja obavlja djelatnost srednjeg odgoja i obrazovanja. Osnivač Škole je Vukovarsko-srijemska županija. Školom upravlja Školski odbor, a zastupa je i predstavlja ravnateljica Giana Marović Zeko.

Djelatnost Škole je odgoj i obrazovanje učenika u programima: opća gimnazija, prirodoslovno matematička gimnazija i jezična gimnazija za stjecanje općeg i srednjeg obrazovanja. Škola obavlja i poslove posredovanja redovitih učenika za povremeni rad u zemlji.

Škola radi na temelju školskog kurikuluma i godišnjeg plana i programa rada. Škola izvodi nastavu u pravilu u pet radnih dana tjedno, a iznimno u šest radnih dana tjedno, u dvije smjene u skladu s godišnjim planom i programom rada. Nastavu i druge oblike obrazovnog rada Škola izvodi na hrvatskom jeziku. Za učenike srpske nacionalne manjine cjelokupna se nastava izvodi na srpskom jeziku i ćiriličnom pismu, uz obvezno učenje hrvatskog jezika prema utvrđenom nastavnom planu i programu, u posebnim razrednim odjelima.

Obrazovne aktivnosti provode se u pravilu u sjedištu Škole. Obrazovne aktivnost (npr. izleti, ekskurzije i sl.) koje su izrijekom u funkciji realizacije nacionalnog, školskog kurikuluma i nastavnog plana i programa, u skladu s godišnjim planom i programom rada i školskim kurikulumom Škola može izvoditi izvan mjesta u koje joj je sjedište.

Nastava se u Školi ustrojava po razredima, a izvodi u razrednim odjelima i obrazovnim skupinama.

U svezi s obavljanjem djelatnosti Škola surađuju sa susjednim školama, drugim ustanovama, udrugama te drugim pravnim i fizičkim osobama.

Škola ima knjižnicu koja je dio obrazovnog procesa Škole.

Škola se financira iz sljedećih izvora:

* Opći prihodi i primici: prihodi iz nadležnog proračuna – osnivača VSŽ,
* Vlastiti izvori: koji se ostvaruju kroz davanje u zakup poslovnog prostora i iznajmljivanja dvorane, provizije kroz posredovanja redovitih učenika za povremeni rad, prodaju starog papira i dr.
* Prihodi za posebne namjene: prihodi iz nadležnog proračuna – Osnivača VSŽ, sufinanciranja roditelja učenika za osiguranje, putovanja, fotografiranje i sl.
* Pomoći: državni proračun, MZO, inozemne vlade, pomoći iz EU, HZZ
* Donacije: od fizičkih osoba, neprofitnih organizacija i trgovačkih društava

Škola u Statutu ima propisane nagrade. Škola u skladu s financijskim planom nagrađuje: knjigama, skulpturama, umjetničkim slikama, albumima, fotografijama, športskim rekvizitima, alatima za rad, priborom za umjetničko stvaranje, glazbenim instrumentima i novčanim nagradama.

Škola nije u sustavu PDV-a.

Osoba odgovorna za izradu bilješki je Dario Đumić, voditelj računovodstva.

**BILJEŠKE UZ BILANCU**

Popis ugovornih odnosa i slično koji uz ispunjenje određenih uvjeta, mogu postati obveza ili imovina

1. Popis ugovornih odnosa koji mogu postati obveze:

Proračunski korisnik je uz suglasnost osnivača – Vukovarsko-srijemske županije dao Fondu za obnovu i razvoj grada Vukovar bjanko zadužnicu do iznosa od 156.200,00 eura kao jamstvo za izvršenje ugovora

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| RB | DATUM IZDAVANJA JAMSTVA | INSTRUMENT OSIGURANJA | IZNOS DANOG JAMSTVA | JAMSTVO DANO – PRIMATELJ | NAMJENA/VRSTA JAMSTVA | BROJ UGOVORA | ROK VAŽENJA | PREDMET UGOVORA |
| 1. | 3.11.2023 | BJANKO ZADUŽNICA | 156.200,00 | FOND ZA OBNOVU I RAZVOJ GRADA VUKOVARA | OSIGURANJE UGOVORA | 32/2023. | 10 godina | Jamstvo za dobro izvršenje ugovora |

1. Popis ugovornih odnosa koji uz ispunjenje određenih uvjeta mogu postati imovina:

Dobivena bankovna garancija u iznosu od 8.052,91 eura od tvrtke Parangal d.o.o. kao jamstvo za otklanjanje nedostataka u jamstvenom roku.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| RB | DATUM JAMSTVA | INSTRUMENT OSIGURANJA | IZNOS PRIMLJENOG JAMSTVA | DAVATELJ JAMSTVA | NAMJENA | BROJ UGOVORA | ROK VAŽENJA | PREDMET UGOVORA |
| 1. | 31.05.2024 | Bankovna garancija | 8.052,91 | Parangal d.o.o., Osijek | Jamstvo za otklanjanje nedostataka u jamstvenom roku | Klasa: 406-01/23-01/07, Urbroj: 2196-41-23-16 | 31.5.2029 | Nabava radova za izgradnju dekorativne rasvjete Gimnazije Vukovar |

**Popis sudskih sporova u tijeku**

Nema sudskih sporova u tijeku.

**Bilješke uz pojedine pozicije na obrascu bilance**

Šifra 0221- Uredska oprema i namještaj

Povećanje uredske opreme zbog prijenosa CARNET-ove imovine Školi (računalna oprema).

Šifra 1112 – Novac na računu kod tuzemnih poslovnih banaka

Račun je zatvoren zbog prelaska na sustav Riznice.

Šifra 123 – Potraživanja od zaposlenih

Isplaćeni predujmovi zaposlenicima prema ugovorima u sklopu Erasmus projekata.

Šifra 129 – Ostala potraživanja

Smanjeni iznosi potraživanja za naknade koje se refundiraju (bolovanje HZZO)

Šifra 167 – Potraživanja proračunskih korisnika za sredstva uplaćena u nadležni proračun

Nakon prelaska u sustav Riznice, Škola svoj novac drži na glavnom računu Vukovarsko-srijemske županije. Prihodi ostvareni na dan 31.12.2024, koji isti dan nisu automatski prebačeni s podračuna Škole na račun Županije, prema uputama Ministarstva financija i Vukovarsko-srijemske županije proknjiženi su na 16721.

Šifra 193 – Kontinuirani rashodi budući razdoblja

Odnosi se na plaću i materijalne troškove za 12/2024. Povećanje zbog povećanja plaća.

Šifra 231 – Obveze za zaposlene

Odnosi se na najvećim dijelom na plaću za 12/2024, povećanje zbog povećanja plaća.

Šifra 92211 – Višak prihoda poslovanja

Zajedno s prenesenim viškom iz 2023. ostvaren ukupan višak prihoda poslovanja u iznosu od 49.073,13 eura.

Šifra 991 i 996 – Izvanbilančni zapisi aktiva i pasiva

Smanjenje zbog prijenosa tuđe imovine (CARNET-ove) na imovinu Škole.

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA – OBRAZAC PR-RAS**

Bilješke uz prihode

Šifra 6361 - Tekuće pomoći proračunskim korisnicima iz proračuna koji im nije nadležan

Povećanje zbog povećanja plaća

Šifra 6362 – Kapitalne pomoći proračunskim korisnicima iz proračuna koji im nije nadležan

U 2023. godini značajna sredstva za izgradnju dekorativne rasvjete Škole, dok su u 2024. samo prihodi za lektire.

Šifra 6381 – Tekuće pomoći temeljem prijenosa EU sredstava

Manji prihodi za Erasmus projekte u odnosu na prihode ostvarene u 2023.

Šifra 6631 – Tekuće donacije

Povećanje zbog donacije od Zaklade Marin Čilić.

Šifra 683 – Ostali prihodi

Prihodi za Festival znanosti i nagrada za učenike

Bilješke uz rashode poslovanja

Šifra 311 – Plaće (bruto)

Povećanje zbog povećanja plaća.

Šifra 3231 – Usluge telefona, pošte i prijevoza

Povećanje troškova prijevoza zbog većeg broja putovanja učenika kao i porast cijene usluga.

Šifra 3238 – Računale usluge

Povećanje rashoda računalnih usluga zbog ulaska u sustav Riznice, web aplikacija se plaća na mjesečnoj razini, a prije ulaska u Riznicu aplikacija koja se koristila za računovodstvo je bila besplatna u sklopu EU projekta financiranog preko CARNET-a.

Šifra 3611 – Tekuće pomoći inozemnim vladama

Manji iznosi prijenosa sredstava inozemnim školama iz Erasmus projekta u odnosu na 2023. godinu.

Šifra 3722 – Naknade građanima i kućanstvima u naravi

Iz donacije financirano putovanje učenika na ekskurziju.

Šifra 3812 – Tekuće donacije u naravi

Higijenski ulošci za učenice. U prethodnoj godini knjiženo na drugi konto.

Bilješke uz rashode za dugotrajne nefinancijsku imovinu

Šifra 451 – Dodatna ulaganja na građevinskim objektima

U prethodnoj godini ulaganje u izgradnju dekorativne rasvjete zgrade Škole, dok ove godine nije bilo velikih ulaganja, pa iz tog razloga imamo značajno smanjenje.

**BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA – OBRAZAC P-VRIO**

Šifra P018 – proizvedena dugotrajna imovina

Povećanje zbog prijenosa CARNET-ove imovine na imovinu Škole, a smanjenje zbog manjka po inventuri.

**BILJEŠKE UZ OBVEZE**

Šifra V006 – Stanje obveza na kraju izvještajnog razdoblja

Ukupan iznos obveza iznosi 151.279,73 eura i sve su nedospjele obveze:

* Obveze za zaposlene u iznosu 131.748,90 (plaća za 12/2024 i materijalna prava)
* Obveze za materijalne rashode u iznosu od 8.720,83 (materijalni rashodi za 12/2024)
* Ostale tekuće obveze u iznosu od 10.807,00 eura (obveze za predujmove i obveze proračunskih korisnika za povrat u proračun)
* Prihodi budućih razdoblja u iznosu od 3,00 eura.

Vukovar, 31. siječnja 2025. godine

 Voditelj računovodstva: Ravnatelj:

 Dario Đumić Giana Marović Zeko